กรมควบคุมโรค ยืนยัน วัคซีนป้องกันโรคโควิด-19 ไม่ได้ทำมาจากไขมันหมูตามที่มีการกล่าวอ้างในสื่อออนไลน์
ศูนย์ต่อต้านข่าวปลอม เผยแพร่ข้อมูลกรณีการโพสผ่านเฟซบุ๊กที่มีเนื้อหาว่า  วัคซีนป้องกันโรคโควิด-19 ทำมาจากไขมันหมู อีกทั้งยังเกิดการแชร์ออกไปในโลกโซเชียลมีเดียเป็นจำนวนมาก ทางกรมควบคุมโรค กระทรวงสาธารณสุขได้ตรวจสอบและชี้แจงข้อเท็จจริงว่า เป็นข้อมูลเท็จ โดยวัคซีนป้องกันโรคโควิด-19 ที่ไทยนำเข้ามาเป็นของ 2 บริษัทคือ ซิโนแวค และแอสตร้าเซนเนก้า ซึ่งได้มีการตรวจสอบข้อมูลรวมทั้งส่วนประกอบโดยละเอียดของวัคซีนจากผู้เชี่ยวชาญแล้ว พบว่าไม่มีไขมันหมูเป็นส่วนประกอบของวัคซีนป้องกันโรคโควิด-19 แต่อย่างใด ขอให้ประชาชนอย่าหลงเชื่อและขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ สอบถามข้อมูลเพิ่มเติมโทร 1422 ได้ตลอด 24 ชั่วโมง